open-index/open-wikipedia-markdown huggingface dataset:
Nexuiz

**Nexuiz** on Alientrap Softwaren kehittämä ensimmäisen persoonan ammuntapeli. Peli on ladattavissa internetistä ilmaiseksi ja koko pelin sisältö on avointa lähdekoodia, joka on julkaistu GNU GPL -lisenssin alaisena. Pelin ensimmäinen virallinen versio 1.0 julkaistiin 31 toukokuuta vuonna 2005, kun nykyinen versio 2.5.2 julkaistiin 1 lokakuuta 2009. Pelimoottorina toimii DarkPlaces, joka on ankarasti muokattu ja nykyaikaistettu Quake-pelimoottori.

## Pelityyli

*Nexuizin* pelityyli on saanut runsaasti vaikutteita Quakesta sekä Unreal Tournamentista. Peli keskittyy pääsääntöisesti verkkopelaamiseen, mutta siinä on myös mahdollisuus yksinpeliin tietokoneohjattuja vastustajia vastaan. Pelillisesti Nexuiz on hyvin nopeatempoinen ammuntapeli, jossa kerätään futuristisia aseita ympäri kenttää ja pyritään ampumaan vastustajat ja suorittamaan pelimuodon määrittelemää tehtävää. Pelimuotoja on useita, kuten esimerkiksi "Deathmatch" sekä "Capture the Flag". Pelissä on myös useita virallisia karttoja, ja yhteisön tekemien karttojen myötä niiden lukumäärä nousee jopa satoihin. *Nexuiz* on myös grafiikan puolesta hyvin edistynyt, ja sitä pidetäänkin yhtenä kehittyneimmistä ja näyttävimmistä avoimen lähdekoodin peleistä.

## IllFonic
Maaliskuussa 2010 julkistettiin, että Nexuizin alullepanija Lee Vermuilen oli myynyt oikeudet Nexuiz-tavaramerkkiin IllFonic-nimiselle pelitalolle. IllFonic kehittää Nexuiz-nimistä uutta kaupallista peliä, jonka on määrä ilmestyä vuoden 2011 aikana PlayStation Storeen, Xbox Live Arcadeen sekä Steamiin. Peliä kehitettiin alun perin DarkPlaces-pelimoottorille, mutta se vaihdettiin CryEngine 3:een. IllFonic viittaa alkuperäiseen Nexuiziin nykyään nimellä "Nexuiz Classic" tai "GPL Nexuiz". Alkuperäisen Nexuizin yhteisö ei kuitenkaan hyväksynyt tätä muutosta, sillä heidän mukaansa heidän työpanoksensa oli tuhottu. Tämän vuoksi yhteisö aloitti uuden pelin, Xonoticin kehittämisen Nexuizin pohjalta, joka on alkuperäisen GNU GPL -lisensoidun Nexuizin ideologinen seuraaja.

## Lähteet

## Aiheesta muualla

* Nexuiz  - *IllFonicin Nexuizin sivusto*
* Nexuiz Classic  - *Nexuiz Classic*
* Xonotic — *Xonotic*
Evander Kane

**Evander Kane** (s. 2. elokuuta 1991 Vancouver, Brittiläinen Kolumbia) on kanadalainen jääkiekkoilija, joka pelaa NHL-joukkue Vancouver Canucksissa. Hän on Atlanta Thrashersin ensimmäisen kierroksen varaus vuodelta , jolloin Thrashers varasi Kanen koko varaustilaisuuden neljäntenä pelaajana.

## Ura
Kane pelasi ennen ammattilaisuraansa kolmella kaudella WHL-joukkue Vancouver Giantsissa. Hän voitti ensimmäisellä kaudellaan 2006–2007 CHL:n mestaruuden, Memorial Cupin. Hän pelasi tuosta kaudesta vain kauden loppupuolella, kun pelasi suurimman osan runkosarjasta BCMML-juniorisarjaa. Kaudella 2008–2009 Kane valittiin WHL:n tähdistökentälliseen.

Kane teki kolmivuotisen tulokassopimuksen Atlanta Thrashersin kanssa heinäkuussa 2009. Hän debytoi NHL:ssä 3. lokakuuta Tampa Bay Lightningia vastaan ja antoi ottelussa syöttöpisteen Rich Peverleyn tekemään maaliin. Yhteensä tulokaskausi toi Kanelle 66 runkosarjaottelussa tehot 14+12=26.

Atlanta Thrashers siirtyi ennen kautta 2011–2012 Winnipegiin, Manitobaan, ja joukkueen nimeksi tuli Winnipeg Jets. Kane teki tuolla kaudella, kolmannellaan NHL:ssä, 74 runkosarjaottelussa tehot 30+27=57 ja oli joukkueensa paras maalintekijä sekä toiseksi paras pistemies Blake Wheelerin jälkeen. Syyskuussa 2012 hän allekirjoitti Jetsin kanssa kuusivuotisen jatkosopimuksen.

Kane siirtyi lokakuun 2012 alussa NHL:n työsulun vuoksi KHL-joukkue Dinamo Minskiin. Hänen otteensa KHL:ssä olivat pettymys, sillä hän teki 12 ottelussa vain yhden maalin ja hänen lukemansa plus-miinus-tilastossa oli –8. Dinamo purki hänen sopimuksensa marraskuun puolivälissä.

Kausi  oli Kanelle ongelmallinen. Helmikuussa hänet siirrettiin pelaavasta kokoonpanosta syrjään, sillä hän ei noudattanut joukkueen pukukoodia pelipäivänä ja hän joutui kahakkaan joukkuetovereidensa kanssa. Myöhemmin hänen ilmoitettiin olevan sivussa loppukauden olkapääleikkauksen vuoksi. Helmikuun aikana Kane siirtyi isossa pelaajakaupassa Buffalo Sabresiin yhdessä Zach Bogosianin ja Jason Kasdorfin kanssa. Winnipeg sai kaupassa Tyler Myersin, Drew Staffordin, Brendan Lemieux'n ja Joel Armian sekä ensimmäisen kierroksen varausvuoron.

Tammikuussa 2022 San Jose Sharks purki Kanen sopimuksen NHL:n ja AHL:n koronaprotokollan rikkomisen takia. Pian sen jälkeen Kane solmi yhden vuoden mittaisen koesopimuksen Edmonton Oilersin kanssa. Heinäkuussa 2022 Kane teki Oilersin kanssa neljän vuoden mittaisen ja yhteensä 20,5 miljoonan dollarin arvoisen jatkosopimuksen.

Kesäkuussa 2025 Kane kaupattiin Vancouver Canucksiin vastineeksi  neljännen kierroksen varausvuorosta.

## Maajoukkue
Kane pelasi alle 20-vuotiaiden MM-kilpailuissa vuonna 2009 ja voitti kultaa. Hän on pelannut myös miesten MM-kilpailuissa vuosina 2010, 2011 ja 2012.

## Hyväksikäyttösyytteet 2021
Kanen entinen puoliso Anna Kane syytti Kanea eron jälkeen vuonna 2021 fyysisestä, verbaalisesta ja seksuaalisesta hyväksikäytöstä suhteen aikana. 

NHL tutki tapausta ja totesi lokakuussa 2021, että väitteitä ei voitu osoittaa todeksi. Tapausta ei käsitelty oikeudessa.

## Tilastot

## Lähteet
*
*
*
*

### Viitteet
Valto Laitinen

**Valto Uolevi Laitinen** (23. marraskuuta 1926 Helsinki &ndash; 11. lokakuuta 2004 Pariisi) oli suomalainen jazz- ja viihdemuusikko, pianisti, säveltäjä ja sovittaja.

## Elämä
Laitinen kävi koulunsa Helsingin Koelyseossa 1940&ndash;1944 ja sai keskikoulun päästötodistuksen.  Hän opiskeli pianonsoittoa muun muassa koulutoverinsa Matti Raution johdolla ja kiinnostui jo kouluaikanaan jazzista ja esiintyi aluksi eri koululaisyhtyeissä. Vuonna 1947 hän liittyi Olli Hämeen kvintettiin, jossa soitti vuoden verran. Hänen tyylillisiä esikuviaan olivat muun muassa Nat King Cole ja Lennie Tristano. Vuonna 1948 Laitinen perusti oman kvartetin, jonka kanssa vieraili vuotta myöhemmin Pariisissa jazzfestivaaleilla. Hän soitti vielä muun muassa Jorma Weneskosken  ja Leo Lindblomin yhtyeissä. Hän ryhtyi myös säveltämään 1950-luvun alkupuolella. Vuonna 1958 hän muutti pysyvästi Pariisiin, jossa asui elämänsä loppuun. Hän kuitenkin vieraili silloin tällöin Suomessa, muun muassa Kaamosjazz-juhlilla.

Laitisen sävellyksiä on muun muassa kappale ”Kun syksy saapuu Helsinkiin”, jonka sanat on kirjoittanut salanimi Ulla Sand. Kappaleen levytti Maynie Sirén 1957 ja Pentti Lasanen vuonna 1970 Yleisradion kantanauhalle. Laitisen muita sävellyksiä on ”Kai laulaa saan” (alun perin ”C’est toute une musique”), jonka Katri-Helena levytti 1971. Laitinen on säveltänyt myös 1967 Intervision laulukilpailuissa kolmanneksi sijoittuneen Tuula Valkaman sanoittaman kappaleen ”Unohdusta ei ole”, jonka esitti Laila Kinnunen.

Ranskassa hän oli tunnettu säveltäjä, jonka lauluja levytti muun muassa Mireille Mathieu. Hän esiintyi pianistina tunnetuissa jazzklubeissa ja hotelleissa kuten Hotelli Ritzissä.

## Levytyksiä
* Valto Laitinen: *Säveliä Pariisin siltojen alta*, kokoelma, eri esittäjiä, LP-levy 1972, Top Voice TOP-LP 519
* Valto Laitinen: *Homère Instrumental Serie N° 4 (Karate K),* LP-levy, 1970-luku?
* Valto Laitinen & Antti Sarpila: *Autumn In Paris And Somewhere Else*, LP-levy 1988, Bang Trax (BANGL 106)

## Televisio-ohjelmat
Erkki Pohjanheimo on tehnyt Valto Laitisesta kaksi televisio-ohjelmaa. *Kuunnelkaa laulujani – Valto Laitinen* -ohjelma kuvattiin etupäässä Pariisissa. Ensilähetys Yle TV1:ssä oli 24. lokakuuta 1971. Siinä Mikko Valtasaari ja Teija Sopanen haastattelivat Laitista. Hänen laulujaan esittivät Pariisissa muun muassa Virginia Vee, Georgette Lemaire ja Marc-Fabien Bonnard. Pasilan studiossa kuvatuissa jaksoissa lauloivat Marion Rung, Lea Laven, Anki ja Fredi. Toinen ohjelma *Suomalainen Pariisissa* esitettiin seuraavana vuonna. Helsingissä kuvatussa ohjelmassa Erkki Pohjanheimo haastattelee Laitista, ja suomalaiset artistit esittävät hänen sävelmiään Ossi Runnen orkesterin säestyksellä.

## Lähteet
* Anja Pankasalo (toim): 1919-1994 Helsingin Koelyseo – Töölön Yhteislyseo- Etu-Töölön yläaste ja lukio 75 vuotta, Helsinki 1994 
* Otavan iso musiikkitietosanakirja, osa 3, sivu 618. 

### Viitteet

## Aiheesta muualla
* Valto Laitinen Pomus.netissä 
* Valto Laitisen sävellykset ja niiden levytykset Fono.fi -tietokannassa.
Joan Blondellin filmografia

**[[Joan Blondell]]** (1906&ndash;1979) näytteli yli viisikymmentä vuotta kestäneen uransa aikana yli 150:ssa elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja teatteriesiintymisensä. Lisäksi Blondellin palkinnot ja ehdokkuudet ovat luetteloituna.

## Elokuvat

## Muut elokuvat

## Televisioesiintymiset

## Teatteri

## Palkinnot, palkintoehdokkuudet ja muut kunniat

## Lähteet
* 
* 
* Joan Blondell Internet Broadway Databasessa
Saattue (yhtye)

**Saattue** on vuonna 2001 perustettu metallimusiikin yhtye. Yhtyeen tyylilajeja ovat doom- ja death metal.

## Historia
Yhtye julkaisi ensimmäisen *[[Kivisydän (Saattueen albumi)|Kivisydän]]*-EP:n vuonna 2004 ja sitä seuranneen ''Ikiuneen''-EP:n vuonna 2006. Joitakin kappaleita julkaistiin myös Mikseri.netissä. Vuonna 2007 yhtye allekirjoitti levytyssopimuksen Spikefarm Recordsin kanssa ja tämän tuloksena yhtyeen esikoisalbumi *[[Jäähyvästi]]* julkaistiin vuoden 2008 tammikuussa. Yhtyeen toinen pitkäsoitto, nimeltään *[[Vuoroveri]]*, julkaistiin 21. lokakuuta 2009.

Alun perin yhtye toimi nimellä Kiduttajat jolloin se julkaisi pari omakustannedemoa kunnes
vuodesta 2004 nimeksi vakiintui Saattue.

Saattue julkaisi pienen levytystauon jälkeen *[[Kärsimysnäytelmä (albumi)|Kärsimysnäytelmä]]*-levyn vuonna 2016 venäläisen levy-yhtiön Endless Desperation Productions kautta. Levy on kuunneltavissa myös digitaalisesti Bandcamp-sivuston kautta. Samoihin aikoihin rummunsoittaja vaihtui joten ainakin levyllä kuullaan rumpalina Sameli Köykkä. 

Saattue meni vuonna 2018 määrittelemättömän pituiselle tauolle. Lopettamishetkellä yhtyeellä on tekeillä EP-levy ja sen julkaisuajankohdasta ei ole tarkempaa tietoa. Saattue kuitenkin julkaisi pari coverkappaletta.

Vuonna 2020 Saattue palasi tauolta ja yhtyeen laulajaksi tuli Otto Haaparanta. Samalla yhtye julkaisi singlen "Jossain muualla" neljänneltä albumiltaan. Samoihin aikoihin Mikael Ahlsten palasi rummunsoittajan paikalle.

## Musiikillinen tyyli
Musiikissaan Saattue yhdistelee suomen kieltä synkkiin, raakoihin ja tunnelmallisiin elementteihin. Saattueen juuret ovat syvällä doom metallissa ja muissa äärimetallin alalajeissa. Tämän lisäksi yhtyeen musiikkiin ovat vaikuttaneet Mana Manan kaltaiset synkät rock-aktit.

## Jäsenet
* Otto Haaparanta – laulu
* Harri Lampinen – kitara
* Tero Kalliomäki – kitara
* Samu Lahtinen – basso
* Mikael "Miku" Ahlsten – rummut

### Entiset jäsenet
* Sameli Kyökkä – rummut (2016–2019)
* P. Pauanne – rummut (2001–2002)
* P. Salo – rummut (2002–2003)
* V. Heinonen – basso (2001–2004)
* T. Kristian – rummut (2003–2005)
* V. Mänty – laulu/kitara (2001–2005)
* Tuukka Koskinen – laulu (2005–2019)
* Jani Koskela – kitara (2005–2019)

## Diskografia
;Studioalbumit
* 
* 
* 
* 

**EP:t**
* 

**Singlet**
* *Jossain Muualla* (2020, omakustanne)
* *Saattoväki* (2020, omakustanne)

;Demot
* 
* 
* 

## Lähteet

## Aiheesta muualla
* 
* 
* Saattueen viralliset sivut
* 
* Saattue Facebookissa
Heinrich Noë (pikakirjoittaja)

**Heinrich Karl Noë** (italiassa nimellä **Enrico Noë**, 18. kesäkuuta 1835 Jihlava – 29. joulukuuta 1914 Wien) oli opettaja, joka sovitti saksalaisen Gabelsbergerin pikakirjoitusjärjestelmän italian kielelle.

Noë opiskeli Padovassa ja toimi opettajana Venetsiassa, Splitissä, Triestessä ja vuodesta 1869 Grazissa. Hän laati Franz Xaver Gabelsbergerin saksankielisen pikakirjoitusjärjestelmän pohjalta italian kielelle soveltuvan järjestelmän ja julkaisi sen vuonna 1863. Järjestelmästä tuli pian Italian suosituin pikakirjoitusjärjestelmä.

## Lähteet
Karksi-Nuia

**Karksi-Nuia** on noin 1&nbsp;500 asukkaan epäitsenäinen kaupunki ja entinen kaupunki Viljandimaan maakunnassa eteläisessä Virossa.

## Historia

Karksi mainittiin ensimmäisen kerran vuonna 1248, jolloin Karksin alueeseen kuului Karksi, Halliste, Paistu ja Saarde, ja alueen keskuksena toimi Karksin linna. Liettualaiset tuhosivat linnaa muutaman kerran, mutta se rakennettiin kuitenkin aina uudelleen. Liettualaisten viimeisen hyökkäyksen jälkeen rakennettiin 1300-luvun jälkipuoliskolla uusi linna, johon kuului etu- ja päälinna vallihautoineen ja vahvoine muurineen.

1400-luvulla linnaa varusteltiin merkittävästi sen ollessa Viljandin komtuurin käytössä. Linnaan tuotiin monenlaisia aseita ja elintarvikkeita. Vuonna 1535 Karksin alue liitettiin Liivinmaan Ritarikuntaan, linna oli vuosina 1573–1578 Liivinmaan herttuan Magnusin asuinpaikka. Linna on ollut myös puolalaisten, ruotsalaisten ja venäläisten hallussa. Linnoitus tuhoutui Pohjansodassa lopulta 1708. Tuhoutuneen linnan etuosaan rakennettiin kirkko.

1800-luvun lopulla alue oli käsityö- ja maatilatyöläisten asuinpaikka Karksin kartanolle kuuluneen Nuian kapakan ja kirkon yhteydessä. Paikan nimi *Nuia* muunnettiin vuonna 1987 *Karksi-Nuiaksi*. 

Vuonna 1993 Karksi-Nuia sai kaupunginoikeudet. Karksi-Nuian kaupunki ja sitä ympäröivä Karksin kunta yhdistyivät vuoden 1999 lokakuussa yhdeksi kunnaksi, Karksin kunnaksi. Viron kuntauudistuksen osana 24. lokakuuta 2017 Karksin, Abjan ja Hallisten kunnat sekä Mõisakülan kaupunki yhdistyivät Mulgin kunnaksi.

## Väestö
Vuonna 2011 Karksi-Nuian epäitsenäisessä kaupungissa oli 1 573 asukasta, joista 1 518 (96,5 %) oli virolaisia, 21 (1,3 %) venäläisiä ja 33 (2,1 %) muita kansallisuuksia.

## Lähteet
*
*
*

### Viitteet
Viktor Savinyh

**Viktor Petrovitš Savinyh** (; s. 7. maaliskuuta 1940 Berezkiny, Venäjän neuvostotasavalta) on entinen neuvostoliittolainen kosmonautti.

Savinyh valittiin kosmonautiksi 1. joulukuuta 1978. Hän lensi Sojuz T-4-, Sojuz T-13- ja Sojuz TM-5 -avaruusaluksilla. Hän siirtyi eläkkeelle 9. helmikuuta 1989. Hän lensi 252 vuorokautta avaruudessa.

Savinyh on naimisissa, ja perheessä on yksi lapsi.

## Lähteet
Epic Armageddon

**Epic Armageddon** (*Epic*) on *[[Warhammer 40,000]]* -maailmaan sijoittuva miniatyyripeli. Pelissä komennetaan kokonaisen armeijan kokoisia joukkoja miniatyyrien mittakaavan ollessa 6 mm. Pieni mittakaava mahdollistaa Warhammer 40,000 -peliä laajemmat taistelut peliajan pysyessä 1-3 tunnissa. Epic sisältää elementtejä, joita isomman mittakaavan joukkuetason peleissä ei voi helposti mallintaa, kuten panssarivaunujoukkueet tai suuret sotakoneet.

Alkuperäisen version pääsuunnittelija oli Jervis Johnson ja sen julkaisi Games Workshop vuonna 1988 nimellä *Adeptus Titanicus.* Syyskuussa 2013 Games Workshop lopetti pelin jakelun ja miniatyyrien valmistamisen. Specialist Games, Games Workshopin osasto joka loppuvaiheessa huolehti Epicistä, oli jo aiemmin avannut pelikehitystä faniyhteisölle julkaisemalla viimeistelemättömiä versioita säännöistä kuluttajien kommentoitavaksi. Lakkauttamisen jälkeen ilmestyi useita yhteisöjä, jotka jatkavat sääntöjen kehittämistä ja jakelua. Epic on edelleen Games Workshopin omaisuutta, mutta miniatyyriharrastuksen luonteen ja yhtiön avoimen politiikan nojalla sääntöjen jakelu on laillisesti mahdollista. 

## Nykyiset versiot
Viimeinen Games Workshopin julkaisema versio pelistä on nimeltään Epic:Armageddon. Epic:Armageddon-perussääntökirjan ja Epic:Swordwind-lisäosan voi ladata ilmaiseksi esimerkiksi Miniwars-yhteisön sivuilta. Miniwars jakelee myös Epic: Armageddonin pohjalta kehitettyjä versioita pelistä, joista suurimmat ovat NetEA ja EpicUK, sekä Space Marine -version pohjalta kehitettyä NetEpic-sääntöpakettia.

* Epic:Armageddon ja Epic:Swordwind
* NetEA, Epic:Armageddoniin pohjautuva versio
* EpicUK, Epic:Armageddonin versio erityisesti turnauskäyttöön
* NetEpic, Space Marineen pohjautuva versio

## Armeijat
Viralliset armeijat tällä hetkellä:
*Black Legion (Chaos)
*Lost and the Damned (Chaos)
*Eldar
*Imperial Guard Baran Siegemasters
*Imperial Guard Steel Legion
*Orks
*Feral orks
*Speed Freek orks
*Space Marines
*White Scar Space Marines

Aikaisemmissa versioissa esiintyneet armeijat, joita ei enää valmisteta:
*Squats
*Tyranids

## Aikaisemmat versiot
*Adeptus Titanicus (1988)
*Space Marine (1991)
*Epic 40,000 (1997)

## Lähteet

## Aiheesta muualla
* Tactical Command Forums englanninkielinen keskustelufoorumi
* Games Workshop
* Miniwars
Ammoniumvetykarbonaatti

**Ammoniumvetykarbonaatti** eli **ammoniumbikarbonaatti** eli hiilihapon ammoniumsuola on yhdiste, jonka kemiallinen kaava on NH4HCO3. Sitä käytetään kohotusaineena leivonnassa, muoviteollisuudessa ja lannoitteiden tuotannossa. Se on ärsyttävää silmille, iholle ja hengityselimille.

## Lähteet

## Katso myös
* Hirvensarvisuola

## Aiheesta muualla
*
Vasili Solovjov-Sedoi

**Vasili Pavlovitš Solovjov-Sedoi** (, 25. huhtikuuta (J: 12. huhtikuuta) 1907 Pietari, Venäjä − 2. joulukuuta 1979 Leningrad, Neuvostoliitto) oli neuvostoliittolainen säveltäjä, joka on tunnettu erityisesti sävellyksestään Unohtumaton ilta, suoraan suomennettuna Moskovan iltoja (*Podmoskovnyje vetšera*). Solovjov-Sedoin sävellys ”Leningrad” (*Vetšernaja pesnja*) kuullaan Topi Sorsakosken ja Agentsin levyllä Half and Half.

Solovjov-Sedoi valmistui Leningradin konservatoriosta vuonna 1936. Hän sävelsi baletteja, operetteja sekä elokuva- ja kamarimusiikkia. Hän toimi Leningradin säveltäjäyhdistyksen puheenjohtajana vuosina 1948–1964.

## Lähteet
Painin Euroopan-mestaruuskilpailut 1935

**Vuoden 1935 [[painin Euroopan-mestaruuskilpailut]]** järjestettiin kreikkalais-roomalaisen painin osalta huhtikuussa Kööpenhaminassa, Tanskassa. Vapaapainissa kisattiin Brysselissä, Belgiassa syyskuun alussa.

## Kreikkalais-roomalainen paini (Kööpenhamina)
### Mitalistit

### Mitalitaulukko

## Vapaapaini (Bryssel)
### Mitalistit

### Mitalitaulukko

## Lähteet
*FILA:n tietokanta
Pasi Laaksonen

**Pasi Laaksonen** (s. 15. elokuuta 1972 Jyväskylä) on entinen suomalainen jalkapalloilija.

Maalivahtina pelannut Laaksonen nousi jyväskyläläisen JyP-77:n edustusjoukkueeseen 1992. Hän pelasi JyP:ssa ja sen seuraajassa Jyväskylän Jalkapalloklubissa vuoteen 1997 asti 1.–3. divisioonissa. Laaksonen siirtyi Veikkausliigaan PK-35:een kaudeksi 1998, jonka päätteeksi hän voitti SM-pronssia ja hänet valittiin vuoden liigatulokkaaksi. Hän pelasi FC Jokereiksi nimensä vaihtaneessa seurassa neljä kautta ja voitti vielä Suomen Cupin 1999 sekä SM-hopeaa 2000. Laaksonen valittiin Jokereissa myös vuoden liigamaalivahdiksi 1999. Kaudeksi 2002 Laaksonen siirtyi Helsingin Jalkapalloklubiin, jossa hän voitti Suomen mestaruuden, mutta pelasi kauden aikana vain kaksi ottelua. Laaksonen palasi vielä yhdeksi kaudeksi Jokereihin ennen lopettamistaan. Kaikkiaan Laaksonen pelasi kuuden pääsarjakauden aikana 135 ottelua. 

Laaksonen pelasi maajoukkueessa vuosina 1999–2001 yhteensä viisi maaottelua.

## Lähteet
Sordiino

**Sordiino** eli soittimen äänenväriä muuntava tai hiljentävä lisäosa. Jousisoittimissa käytetään soittimen tallassa kiinnitettynä olevaa haarukan muotoista sordiinoa. Puhaltimissa sordiino on metallinen tai muusta materiaalista valmistettu kartio, jonka soittaja voi työntää soittimen kelloon. Patarumpujen sordiinona toimii sen kalvolle asetettu kangas.

Wieniläisklassisen kauden pianomusiikissa sordiino saattoi tarkoittaa myös kielten sammuttimia. Esimerkiksi Beethovenin kuutamosonaatissa ensimmäisessä osassa oleva esitysohje *senza sordini* tarkoittaa, että osa on soitettava kokonaisuudessaan pedaalin kera.

## Lähteet
AA-12

**AA-12** eli **Auto Assault-12** on yhdysvaltalaisen Maxwell Atchissonin 1972 kehittämä automaattihaulikko. Nykyistä vuoden 2005 versiota on siten kehitetty yli 18 vuotta ennen kuin sen valmistusoikeudet myytiin Military Police Systems Inc.:lle. Aseen alkuperäiset ratkaisut ovat olleet pohjana useille uusille aseille kuten USAS-12 rynnäkköhaulikolle.

Ase toimii joko kerta- tai täysautomaattina ampuen jopa 300 laukausta minuutissa. Siihen voi liittää 8 patruunan tankolippaan tai joko 20 tai 32 patruunan rumpulippaan. AA-12:n rekyyli on hyvin pieni. Lisäksi haulikko on sekä nopea että tarkka.

## Ampumatarvikkeet
Haulikossa voidaan käyttää kolmen tuuman 12 kaliiperin patruunoita. Sitä voidaan käyttää myös valorakettien laukaisuun. Siihen on saatavilla myös "frag-12"-patruunoita, jotka räjähtävät osuessaan kohteeseensa.

## Lähteet

## Aiheesta muualla
* AA-12 käytössä (video)
* Atchissonin ryntöhaulikko: 12 ga. A.S.G.
Tipu

**Tipu** voi tarkoittaa:

* Tipu, kanan poikanen
* Tipu Sultan Mosque, moskeija Kolkatassa Intiassa
* Tipu, kylä Viljandimaan maakunnassa Virossa

## Henkilöitä

* Sultan Fateh Ali Tipu, entinen Intian Mysoren kuningaskunnan johtaja
* Tipu Aziz, neurokirurgian professori Oxfordista
* Tipu Kibriya, kauhukirjailija Bangladeshista

## Viihde

* Tipu Kanan Tipu Kiri, malesialainen elokuva
* The Sword of Tipu Sultan, intialainen TV-sarja
Spider-Man (vuoden 2002 videopeli)

**Spider-Man** (myös nimellä **Spider-Man: The Movie**) on Treyarchin kehittämä ja Activisionin julkaisema toimintapeli. Peli on julkaistu vuonna  Nintendo GameCubelle, PlayStation 2:lle, Windowsille ja Xboxille.

## Kehitys

Peli liittyy elokuvaan *[[Spider-Man – hämähäkkimies]]* ja suunniteltiin julkaistavaksi samaan aikaan uuden sukupolven konsoleilla. Peli kehitettiin pääasiallisesti PlayStation 2:lle.

Aikataulusta johtuen uutta pelimoottoria ei voitu kehittää peliä varten ja peliin valittiin käytettäväksi aiemmin *[[Max Steel]]* ja *[[Draconus]]* -peleissä käytetty moottori.

## Vastaanotto
Peli on saanut GameSpotin arvostelussa arvosanaksi 7.5/10.

## Äänirooleissa

## Lähteet

## Aiheesta muualla
* 
* 
* Virallinen sivusto
Leo Laaksonen

**Leo Sakari Laaksonen** (12. elokuuta 1905 – 2. toukokuuta 1962) oli suomalainen jalkapalloilija.

Puolustajana pelannut Laaksonen edusti urallaan Helsingin Jalkapalloklubia 1925–1931 ja Helsingin Palloseuraa 1932–1936. Hän voitti Suomen mestaruuden HJK:ssa 1925 sekä HPS:ssa 1934 ja 1935. Kaikkiaan Laaksonen pelasi 6 kauden aikana 21 mestaruussarjan ottelua, joissa hän teki viisi maalia. 

Laaksonen pelasi Suomen maajoukkueessa vuosina 1926–1936 yhteensä neljä maaottelua, joissa hän teki yhden maalin.

## Lähteet
Luninets

**Luninets** (,  , , ) on kaupunki Brestin alueella Valko-Venäjän lounaisosissa. Vuonna 2004 kaupungin asukasluku oli 23&nbsp;900 ja samannimisen hallinnollisen piirin noin 79&nbsp;000.

Pripetjoki virtaa Luninetsin piirin eteläosassa. Luninetsin kaupunki on tärkeä rautateiden (länsi-itäsuuntainen Brest-Homel (Gomel) -rata, ja etelä-pohjoissuuntainen reitti Lviv-Luninets-Baranavitšy-Lida-Vilna-Riika) risteysasema. Valko-Venäjän eteläosien poikki kulkeva M10-valtatie (Brest-Kobryn-Pinsk-Homel) tuo tärkeän valtatieyhteyden, vaikka kiertääkin kaupunkikeskustan pohjoispuolelta. Lähin suurempi kaupunki on Pinsk, joka sijaitsee maanteitse 62 kilometriä Luninetsin länsipuolella. 

Vuoden 1986 Tšernobylin voimalaonnettomuuden jälkeen 2/3 Luninetsin alueesta on luokiteltu saastuneeksi radioaktiivisen laskeuman seurauksena. Vuoden 1996 tilannetta kuvaavassa cesium-137 -isotoopin jakaumakartassa, Luninetsin seutu kuului yhä lievästi saastuneeseen alueeseen.

Kaupungin läheisyydessä sijaitsee Luninetsin ­lento­tuki­kohta.

Keski-Pripetin kansallinen maisemansuojelualue on Valko-Venäjän tunnetuimpia Ramsarin sopimuksen mukaisia vesiperäisiä suojelualueita. Tämä esimerkiksi keväisistä tulvistaan tunnettu merkittävä suojelualue sijaitsee Pinskin, Luninetsin, Žytkavitšyn ja Stolinin piirien alueella.

## Lähteet

## Aiheesta muualla

* Lyhyt kuvaus kaupungista  (bycity.org)
* Hieman pitempi kuvaus   (garady.org)
* Kantakaupungin kartta  (bycity.org)
* WikiMapia karttalinkki, kohteiden selitykset pääosin  tai 
* Kuvia kaupungista ,  ja  (radzima.org)
Pikkulehdokki

**Pikkulehdokki** (*Platanthera oligantha*) on hyvin harvinaisena Euroopassa kasvava kämmekkäkasvi.

Tämä vaatimattoman näköinen laji esiintyy puurajan yläpuolella, kalkkivaikutteisilla lapinvuokkokankailla. Se kasvaa 5–12 senttimetriä korkeaksi. Tyvilehti on 3–5 senttimetriä pitkä, kellanvalkoinen kukkaterttu on parisenttinen ja siinä on 3–6 tuoksutonta kukkaa.

Pikkulehdokkia tavataan hyvin harvinaisena Pohjois-Norjan kalkkituntureilla sekä Pohjois-Ruotsissa, jossa kanta on vain noin 200 yksilöä.

Pikkulehdokki löydettiin Suomesta ensimmäisen kerran kesällä 2009 Mallan luonnonpuistosta Kilpisjärveltä. Laji on arvioitu maassa äärimmäisen uhanalaiseksi.

## Lähteet

## Aiheesta muualla
* Kasviatlas 2022: Pikkulehdokin (''Platanthera oligantha'') levinneisyys Suomessa.
NW B

**NW B** oli itävaltaunkarilaisen Nesselsdorfer Wagenbaun (NW) vuosina 1902–1904 valmistama henkilöauto.

Auto oli esittelyaikanaan suunnittelijansa Hans Ledwinkan viimeinen työ ennen hänen siirtymistään höyrykoneita valmistavan yrityksen palvelukseen. B-mallin jälkeen NW:n autojen laatutaso laski, kunnes Ledwinka palasi vuonna 1905.

## Teknisiä tietoja

Autossa oli voimanlähteenä keskelle sijoitettu vesijäähdytteinen kaksisylinterinen bokserimoottori, jonka avulla saavutettiin 45 km/h huippunopeus. Sytytysjärjestelmänä oli Boschin valmistama magneettosytytys. Voimansiirtolinjassa oli kartiokytkin ja nelivaihteinen vaihdelaatikko, jossa oli myös peruutusvaihde. Voimansiirrossa hyödynnettiin edelleen ketjuvetoa. Sekä etu- että taka-akselilla oli puolielliptiset lehtijouset. NW B:ssä oli ensimmäisenä NW:n autoista jalkajarru. Se vaikutti voimansiirtoakseliin. Tämän lisäksi takapyörillä oli pantajarrut, joita käytettiin vivun kautta. Mukavuusvarusteena oli mäkijarru jonka voi kääntää pidättimeksi tietä vasten, mikäli auto esimerkiksi hyytyi ylämäessä ja oli vaarassa lähteä rullaamaan taaksepäin.

Korimallit valmistettiin asiakastarpeen mukaan, joten henkilöluvut vaihtelivat.

## Säilyneet yksilöt

NW B -malleja on säilynyt kaksi kappaletta. Toinen on taltioituna Tatran museossa Kopřivnicessa ja toinen Unkarin liikennemuseossa Budapestissä. Kopřivnicessa oleva on saatu lahjoituksena NW:n ja Tatran autoilla ralleja ajaneelta Josef Veřmiřovskýlta. Auto on museon vanhin auto, sillä NW:n ensimmäinen auto Präsident on museoituna Prahassa. Siksi Kopřivnicen museon NW B -yksilöä kutsutaan leikillisesti "varapresidentiksi".

## Lähteet

## Aiheesta muualla

* NW B:n teknisiä tietoja
Lisa Ann

**Lisa Ann** (oik. **Lisa Anne Corpora**, s. 9. toukokuuta 1972 Easton, Pennsylvania) on yhdysvaltalainen entinen aikuisviihdenäyttelijä. Ann on työskennellyt myös eroottisena tanssijana, *[[Penthouse]]n* mallina ja hänellä on hammashoitajan pätevyys.

Lisa Ann sai vuonna 2006 XRCO-palkinnon. Vuonna 2009 hän sai AVN-palkinnon ja pääsi AVN Hall of Fameen. 

## Ura
Ennen pornouraansa - vuodesta 1990 - Ann työskenteli eroottisena tanssijana rahoittaakseen hammashoitajan opintonsa.

Heinäkuussa 1993 Ann aloitti pornonäyttelijän uransa ja esiintyi 49 elokuvassa ennen kuin lopetti AIDSin pelossa esiintymisen vuonna 1997. Hän palasi takaisin tanssimisen pariin strippibaareihin, kunnes siirtyi takaisin pornoelokuviin vuonna 2002. Marraskuussa 2006 Ann perusti oman agentuurinsa Clear Talent Management, joka nimettiin noin puoli vuotta myöhemmin uudelleen Lisa Ann's Talent Managementiksi. Joulukuussa hänen yhtiönsä yhdistyi Lighthouse Talentin kanssa säilyttäen oman nimensä.

2. lokakuuta 2008 Ann sai mediahuomiota näyteltyään Yhdysvaltain republikaaninen puolueen varapresidenttiehdokasta Sarah Palinia parodioivassa pornoelokuvassa *Who's Nailin' Paylin?*. Ann näytteli Palinia myös vuonna 2009 Eminemin musiikkivideossa *We Made You*. Myöhemmin samana vuonna hän uusi roolinsa parodisessa pornoelokuvassa *Letterman is Nailin Paylin.*

## Lähteet

## Aiheesta muualla

* 
* Lisa Ann epävirallinen elämäkerta
Fiorini International

**Fiorini International S.p.a.** on italialainen pakkaustuotteita valmistava yritys. Yritys on perustettu vuonna 1946 ja sen pääkonttori sijaitsee Ripessä, Anconan maakunnassa. Yrityksen toinen toimipaikka on Tšekin Prahassa.

Fiorinin päätuotteita ovat painetut paperirullat, joista valmistetaan paperipusseja jauho- ja sokeriteollisuudelle sekä paperikasseja vähittäiskaupalle.

## Lähteet

## Aiheesta muualla
*Fiorini International
İnönü Stadyumu

**Beşiktaş İnönü Stadyumu** on jalkapallostadion, joka sijaitsee Istanbulissa Turkissa. Jalkapalloseura Beşiktaş JK pelaa stadionilla kotiottelunsa. Se sijaitsee Dolmabahçen palatsin lähistöllä Istanbulin Euroopan puolella olevalla Beşiktaşin alueella. Stadionin kapasiteetti on 32&nbsp;145, joista kaikki ovat istumapaikkoja. Se on ensimmäinen moderni stadion Istanbulissa. Beşiktaşin lisäksi stadionilla ovat pelanneet myös kaksi muuta istanbulilaisjoukkuetta Galatasaray ja Fenerbahçe, kunnes 1960-luvulla Galatasaray siirtyi omalle stadionilleen. Fenerbahçe siirtyi omalle stadionilleen vuonna 1982.

İnönü Stadyumu on neljä katsomonosaa: *Kapalı* on stadionin pääkatsomo, jonne mahtuu katsojia 5&nbsp;881. Tätä katsomonosaa kutsutaan stadionin sydämeksi, sillä kaikki fanaattisimmat kannattajat ovat siellä. *Kapalıa* vastapäätä on katsomonosa *Numaralı* jonka kapasiteetti on 5&nbsp;237. Päätykatsomot ovat nimeltään *Eski Açık*, jonka kapasiteetti on 7&nbsp;962, ja *Yeni Açık* kapasiteetillä 13&nbsp;065. *Eski Açık*in oikealla ja vasemmalla puolella on torni, jotka kuvastavat historiallista sopimusta Beşiktaşin ja ministeriön välillä.

Brasilialaisjalkapallolegenda Pelén mukaan İnönü Stadyumu on yksi maailman kauneimmista stadioneista, etenkin Euroopassa. Se on pyhäpaikka Beşiktaş-kannattajille, tämän vuoksi se on vaikea paikka vierasjoukkueille. Stadionilla on kaatunut Euroopan menestyksekkäimpiä joukkueita kuten Barcelona, Liverpool, Marseille, Paris Saint-Germain, AC Milan ja monia muita. Stadionilla on mitattu korkein äänenvoimakkuus, jopa 132 desibeliä. Tulos mitattiin ottelussa Liverpoolia vastaan, jonka kannattajat pitivät hallussaan vanhaa ennätystä Anfieldillä.

## Lähteet

## Aiheesta muualla

* Beşiktaşin virallinen kotisivusto
Marjo Timonen

**Marjo Hannele Timonen** (o.s. **Hirsimäki**; s. 29. huhtikuuta 1955 Kurikka) on toiminut eduskunnan tiedotuspäällikkönä vuodesta 2003 sekä tieto- ja viestintäjohtajana vuodesta 2007. Koulutukseltaan hän on filosofian maisteri.

Timonen oli Suomen ylioppilaskuntien liiton puheenjohtajana vuosina 1980–1981. Hän työskenteli toimittajana ja tiedottajana Joensuun yliopistossa, Insidersissa ja Kuntaliitossa 1983–1993 ja sen jälkeen Kuntaliiton viestintäpäällikkönä 1993–2002.

Marjo Timonen oli avioliitossa maaherra Esa Timosen pojan Tapanin kanssa vuosina 1984–1997.

## Palkinnot ja tunnustukset
*1992 – Paikallislehdistön Antti-patsas hyvästä viestinnästä
*2003 – Julkisen alan tiedottajat ry:n ansiomerkki ansioituneelle viestinnän ammattilaiselle

## Lähteet

## Aiheesta muualla
Marjo Timonen. 375 humanistia 3.11.2015. Helsingin yliopisto.
Chatham House -sääntö

**Chatham House -sääntö** () on tiedotustilaisuuksien osallistujille annettu sääntö, jonka mukaan esitettyä tietoa saa vapaasti käyttää, kunhan lähdesuojasta pidetään huolta siten, ettei asian esittäjää kerrota tai asiasisältöä yhdistetä esittäjäänsä.

Sääntö liittyy Chatham Houseen (Royal Institute of International Affairs), jossa haluttiin, että asioista voidaan keskustella avoimesti.

## Lähteet
Vincent Beauvais’lainen

**Vincent Beauvais'lainen** (noin 1190–1264) oli dominikaanipappi, joka toimitti laajan tietosanakirjan nimeltä  *Speculum Maius*, Suurtyö oli mahdollinen, koska sitä rahoitti Ranskan kuningas Ludvig IX Pyhä ostamalla kirjoja. Tietosanakirjan lisäksi Vincent kirjoitti traktaatteja ja teoksia pyhien ihmisten elämästä.

Vincentin henkilökohtaisesta elämästä tiedetään kovin vähän. Hän liittyi dominikaaneihin Pariisissa vuonna 1218, ja vietti sen jälkeisen elämänsä Beauvaisissa.

*Speculum Maius* on neliosainen tietosanakirja jonka kolme ensimmäistä osaa ovat ilmeisesti pääosin Vincentin kokoamia.  Ensimmäinen osa *Speculum naturale* käsittelee teologiaa ja luonnontieteitä, toinen *Speculum doctrinale* filosofiaa ja lääketiedettä ja kolmas *Speculum historiale* maailmanhistoriaa suunnilleen vuoteen 1250 asti. Neljättä osaa, *Speculum morale* pidetään myöhempänä lisäyksenä.

*Speculum naturale*ssa on 32 osaa ja 3&nbsp;718 artikkelia, jotka käsittelevät teologiaa, psykologiaa, fysiologiaa, kosmografiaa, fysiikkaa, kasvitiedettä, eläintiedettä, mineralogiaa ja maanviljelyä.

## Lähteet

## Aiheesta muualla
*Vincent of Beauvais page  Teos- ja kirjallisuusluettelo
Juotin

**Juotin**, *juotoskolvi* eli *kolvi* on elektroniikka- ja sähkötöissä käytettävä käsityökalu, jolla juottamalla liitetään elektroniikan komponentteja sähköisesti ja mekaanisesti toisiinsa tai piirilevylle.

Elektroniikan juottamiseen tarkoitetuissa juottimissa on yleensä termostaatti, joka määrittää juottimen terän lämpötilan. Yksinkertaisimmissa kolveissa ei useinkaan voi säätää lämpötilaa. Juottimen pidikkeessä on yleensä paikka vedellä kostutettavalle selluloosasienelle, johon liika juotostina ja epäpuhtaudet juottimen kärjestä voidaan pyyhkiä. Satunnaisiin juotoksiin elektroniikassa voidaan käyttää pikajuotinta eli juotospistoolia, joka on kevyt kuljettaa mukana ja lämpenee käyttölämpötilaan muutamassa sekunnissa.  

## Katso myös
*Juotosasema
*Juotostina
*Kolmas käsi
Finlandia Trophy

**Finlandia Trophy** on kansainvälinen taitoluistelukilpailu, joka on järjestetty vuodesta 1995 lähtien vuosittain lokakuun alkupuolella lukuun ottamatta vuotta 2005, jolloin kilpailu peruuntui. Finlandia Trophy käytiin vuoteen 2004 saakka Helsingissä, vuosina 2006–2011 Vantaan Valtti-areenalla ja vuodesta 2012 Espoon Metro Areenalla.

Finlandia Trophyn ohjelmaan on kuulunut joka vuosi naisten ja miesten yksinluistelu. Lisäksi ohjelmassa on ollut useimmiten jäätanssi ja joitain kertoja myös pariluistelu. Vuonna 2009 ohjelmassa olivat naisten ja miesten yksinluistelu sekä jäätanssi. 

## Mitalistit vuosittain
### Naiset

### Miehet

### Pariluistelu

### Jäätanssi

### Muodostelmaluistelu

## Lähteet

## Aiheesta muualla
*Virallinen sivusto
Raymond John Lahey

**Raymond John Lahey** (29. toukokuuta 1940 St. John's, Newfoundland, Kanada – 10. huhtikuuta 2022 Montreal) oli kanadalainen piispa. Hänet vihittiin katolisen kirkon papiksi 13. kesäkuuta 1963. Piispaksi hänet vihittiin 3. elokuuta 1986. Vuosina 1986–2003 hän toimi Saint George'sin hiippakunnan piispana Newfoundlandissa. Vuonna 2003 hänestä tuli Antigonishin hiippakunnan piispa Nova Scotiassa. 

Lahey toimi Antigonishin piispana, kunnes erosi syyskuussa 2009. Hänen tietokoneeltaan löydettiin lapsipornoa hänen palattuaan ulkomaanmatkalta Ottawan lentokentälle. Häntä syytettiin lapsipornon hallussapidosta ja maahantuonnista.

## Lähteet
John Bennet Lawes

**John Bennet Lawes** (28. joulukuuta 1814 Rothamsted, Harpenden, Hertfordshire – 31. elokuuta 1900 Rothamsted) oli brittiläinen keksijä ja maataloustieteilijä. Hän perusti Rothamstedin koetilan, jossa kokeili superfosfaatin käyttöä lannoitteena. Tämä oli ensimmäisiä kemiallisia lannoitteita. Koetilalla saavutettujen tulosten perusteella Lawes patentoi menetelmän, jolla fosfaattimalmia käsiteltiin rikkihapolla ja saatiin superfosfaatiksi kutsuttua lannoitetta.

Lawes opiskeli Etonissa ja Oxfordissa. Hän julkaisi yli 120 tieteellistä artikkelia.

## Lähteet
Adairin piirikunta

**Adairin piirikunta** on neljän Yhdysvaltojen piirikunnan nimi

* Adairin piirikunta, Iowa
* Adairin piirikunta, Kentucky
* Adairin piirikunta, Missouri
* Adairin piirikunta, Oklahoma
Adamsin piirikunta

**Adamsin piirikunta** on kahdentoista Yhdysvaltojen piirikunnan nimi

*Adamsin piirikunta, Colorado
*Adamsin piirikunta, Idaho
*Adamsin piirikunta, Illinois
*Adamsin piirikunta, Indiana
*Adamsin piirikunta, Iowa
*Adamsin piirikunta, Mississippi
*Adamsin piirikunta, Nebraska
*Adamsin piirikunta, Ohio
*Adamsin piirikunta, Pennsylvania
*Adamsin piirikunta, Pohjois-Dakota
*Adamsin piirikunta, Washington
*Adamsin piirikunta, Wisconsin
Alexanderin piirikunta

**Alexanderin piirikunta** on kahden Yhdysvaltojen piirikunnan nimi

*Alexanderin piirikunta, Illinois
*Alexanderin piirikunta, Pohjois-Carolina
Coal City

**Coal City** voi tarkoittaa seuraavia paikkoja Yhdysvalloissa

*Coal City, Illinois
*Coal City, Indiana
*Coal City, Länsi-Virginia
Christy Turlington

**Christy Nicole Turlington** (s. 2. tammikuuta 1969) on yhdysvaltalainen malli. 

## Lapsuus ja uran alku

Turlington syntyi Walnut Creekissä, Kaliforniassa lentäjäisän ja El Salvadorista kotoisin olevan lentoemäntä-äidin tyttäreksi. Hänellä on kaksi sisarta.

Turlington aloitti uransa mallina työskennellen 14-vuotiaasta 16-vuotiaaksi mallina koulun jälkeen. Valmistuttuaan high schoolista hän muutti New York Cityyn ja alkoi työskennellä täyspäiväisenä mallina.

## Ura

Turlington on menestyksekkään mallinuransa aikana toiminut muun muassa Maybellinen, Chanelin ja Calvin Kleinin mallina. Hän on esiintynyt yli 500 lehden kannessa.

2000-luvulla Turlington on ollut mukana erilaisissa liiketoimissa. Hän on esimerkiksi suunnitellut Pumalle vaatteita.

Turlington tunnetaan terveellisten elämäntapojen kannattajana. Hän on ollut mukana keuhkosyöpää ehkäisevässä työssä ja nuorten työllisyyttä edistävässä projektissa. Turlington on myös afrikkalaisen terveydenhoitoprojektin lähettiläs.

## Yksityiselämä

Vuonna 1994 Turlington aloitti opinnot New York Universityssä. Hän valmistui vuonna 1999 pääaineenaan vertaileva uskonto ja filosofia. Vuonna 2009 Turlington aloitti maisterin tutkintoon johtavan koulutuksen Columbian yliopistossa, New Yorkissa.

Turlington avioitui näyttelijä Edward Burnsin kanssa 7. kesäkuuta 2003. Heillä on kaksi lasta: vuonna 2003 syntynyt tytär ja vuonna 2006 syntynyt poika.

## Lähteet

## Aiheesta muualla

*Virallinen sivusto
*
Allenin piirikunta

**Allenin piirikunta** () on neljän Yhdysvaltojen piirikunnan nimi

* Allenin piirikunta, Indiana
* Allenin piirikunta, Kansas
* Allenin piirikunta, Kentucky
* Allenin piirikunta *(Allen Parish)*, Louisiana 
* Allenin piirikunta, Ohio
Erik Kråkström

**Erik Emil Kråkström** (22. syyskuuta 1919 Pedersöre – 13. tammikuuta 2009 Porvoo) oli suomalainen arkkitehti ja professori.

Kråkström kirjoitti ylioppilaaksi 1939, toimi tulenjohtoupseerina sodassa ja valmistui Teknillisestä korkeakoulusta 1948. Hän jatkoi myöhemmin opintojaan ulkomailla, muun muassa University of Californiassa lukukauden 1954–1955. Kråkström työskenteli 1948–1952 Yrjö Lindegrenin apulaisena ja osallistui muun muassa Olympiastadionin laajennuksen ja Helsingissä sijaitsevan Käärmetalon suunnitteluun. Helsingin Töölönlahden alueen asemakaavan, jonka kilpailun Lindegren oli voittanut vuonna 1948, Kråkström jatkoi 1950–1954 loppuun tämän kuoltua. Se toimi myöhemmin Alvar Aallon keskustasuunnitelman viitoittajana.

Vuodesta 1950 Kråkströmillä oli oma toimisto, ja hän teki paljon yhteistyötä arkkitehti Ahti Korhosen kanssa. Kråkström erikoistui varsinkin teollisuusrakennusten suunnitteluun. Imatran Voimalle hän suunnitteli Loviisaan Suomen ensimmäisen ydinvoimalan (1977) ja Vantaan Myyrmäkeen yhtiön pääkonttoriksi tarkoitetun toimistorakennuksen (1987). Kaukas Oy:lle valmistui useita tehdasrakennuksia. Kråkström suunnitteli myös Carl Ludvig Engelin piirtämän Helsingin Katajanokan merikasarmin saneerauksen 1973–1989 ulkoministeriön tiloiksi. Hän teki Wärtsilä-yhtymälle 1965 toteutumattoman suunnitelman toimistotornitalojen kokonaisuudesta entisen Kone ja Silta -yhtiön konepajan alueelle Helsingin Sörnäisiin eli nykyisen Merihaan paikalle. Kråkström suunnitteli myös asemakaavan Helsingin Jakomäen ja Niemenmäen sekä Espoon Lähderannan kaupunginosille. Hänen tuotantoonsa kuuluu lisäksi useita kouluja ja kirkkojen saneerauksia sekä Kaskisten ja Siipyyn kirkot. Eräs Kråkströmin suunnittelutyö, Svenska social- och kommunalhögskolanin entinen rakennus (1964) Helsingin Taka-Töölössä, purettiin vuonna 2020, vaikka Museoviraston mukaan sillä oli kulttuurihistoriallista merkitystä.

Kråkström oli Suomen arkkitehtiliiton puheenjohtajana 1966–1967. Hän oli kiinnostunut myös kuvataiteesta. Hän sai professorin arvonimen vuonna 1975. Vuosina 2004–2005 hän kuului Porvoon kaupungin julkisivulautakuntaan.

Kråkströmin tuotantoa esiteltiin Suomen rakennustaiteen museon näyttelyssä 23. syyskuuta – 29. marraskuuta 2009.

## Lähteet

## Aiheesta muualla
*
Valentin Kolumb

**Valentin Hristoforovitsh Kolumb** (; 3. toukokuuta 1935 Myzener, Mork, Marinmaa – 8. joulukuuta 1974 Joškar-Ola) oli marilainen runoilija ja toimittaja.

Kolumb peri sukunimensä isältään Hristoforilta, jolle sen oli liikanimeksi antanut Venäjän armeijan upseeri, jonka alaisena Hristofor oli ollut kirjurina.

Kolumb kirjoitti runoja jo koulupoikana ja lähetti niitä *Marij Kommuna* -sanomalehteen, joka vuonna 1950 julkaisi kaksi hänen runoaan: *Komsomol'skij bilet* (Komsomolilaiskortti) ja *Pis'ma* (Kirje). Kolumb päätti koulunsa 1954 ja Marin kirjailijaliitto lähetti hänet opiskelemaan Moskovan kirjallisuuskouluun. Vuonna 1962 Kolumb sai radiotoimittajan työpaikan Joškar-Olasta ja muutti sinne moskovalaisen vaimonsa Galinan ja lastensa kanssa. Sittemmin hän oli toimittajana *Rveze kommunist* -lehdessä, Joškar-Olan kustantamossa ja *Ontšykon*, marinkielisen kirjallisuuslehden päätoimittajana.

Kolumbin kirjallinen tuotanto kesti kymmenisen vuotta. Hän julkaisi kymmenen runokokoelmaa ja yhteensä 15 kirjaa. Hän uudisti marilaista runomittaa ja käytti vapaata riimillistä mittaa, *dolnikia*. Hän käänsi marin kielelle muun muassa Kalevalaa sekä William Shakespearen ja Goethen teoksia. Kolumbin runoja on suomennettu 1990-luvulla ja vuonna 2002 julkaistiin runokokoelma *Kaikilla kielillä sydämen laulu on sama*.

## Lähteet
* *Kaikilla kielillä sydämen laulu on sama*, suom. Leena Laulajainen ja Svetlana Elembaeva. Kirja-Aurora, Turku, 2002. 
*Kirjaesittely 

## Aiheesta muualla
* Laulajainen, Leena 1995: *Marilaiset, laulun ja uhritulien kansa*. Otava, Helsinki.
Pertti Torstila

**Pertti Juhani Torstila** (s. 13. helmikuuta 1946 Jyväskylän maalaiskunta) on pitkän uran Suomen ulkoasiainministeriössä tehnyt virkamies ja diplomaatti. Ennen eläkkeelle jäämistään hän toimi ulkoasiainministeriön valtiosihteerinä vuosina 2006–2014.

Kesäkuussa 2014 Torstila valittiin Suomen Punaisen Ristin puheenjohtajaksi. 

Toukokuussa 2015 Torstila promovoitiin Budapestin yliopiston (Eötvös Lorand) yhteiskuntatieteellisen tiedekunnan kunniatohtoriksi.

Pertti Torstila valittiin marraskuussa 2015 vuoden yhteiskuntatieteilijäksi. Valinnasta vastaa Yhteiskunta-alan korkeakoulutetut ry.

## Ura
Torstila kirjoitti ylioppilaaksi vuonna 1965. Vuosina 1966–1967 hän oli YK:n UNFICYP-rauhanturvaoperaation Suomen pataljoonan tiedustelujoukkueenjohtaja Kyproksella. Vuonna 1970 Torstila valmistui valtiotieteiden kandidaatiksi Helsingin yliopistosta ja aloitti samana vuonna avustajan tehtävissä ulkoasiainministeriön palveluksessa. Vuosina 1972–1973 Torstila valmisteli Euroopan turvallisuus- ja yhteistyökonferenssia (Etyk), jonka huippukokous pidettiin Helsingissä vuonna 1975.

Vuodet 1973–1976 Torstila oli lähetystösihteeri Pariisin suurlähetystössä ja vuosina 1976–1978 Budapestin suurlähetystössä. Vuosina 1979–1980 Torstila oli ulkoasiainministeriön poliittisen osaston ulkoasiainsihteeri. Vuosina 1980–1981 Torstila opiskeli Ranskan Kansallisesa hallintokoulussa (*École nationale d'administration*) ja oli vuodet 1981–1984 lähetysneuvos Pariisissa.

Vuosina 1984–1988 Torstila oli ulkoministeriön poliittisen osaston aseidenriisunnan ja turvallisuuspolitiikan toimiston päällikkö ja vuosina 1988–1989 poliittisen osaston apulaisosastopäällikkö. Vuodet 1989–1992 hän oli Suomen Etyk-suurlähettiläs Wienissä. Vuonna 1992 Torstila oli Suomen Etyk-valtuuskunnan varapuheenjohtaja Etykin seuranta- ja huippukokouksessa Helsingissä.

Torstila oli vuosina 1992–1996 suurlähettiläs Unkarissa sekä Kroatiassa. Vuosina 1996–2000 hän oli ulkoasiainministeriön poliittisen osaston päällikkö ja vuosina 2000–2002 alivaltiosihteeri. Vuosina 2002–2006 hän oli Suomen suurlähettiläs Tukholmassa ennen siirtymistään ulkoasiainministeriön valtiosihteeriksi toukokuussa 2006. Eläkkeelle hän jäi tehtävästä helmikuussa 2014.

## Teokset
* 

## Lähteet

## Kirjallisuutta
*
Comic Sans

**Comic Sans** (myös nimellä **Comic Sans MS**) on kirjaintyyppi, joka suunniteltiin näyttämään sarjakuvien käsintekstaukselta. Vincent Connare suunnitteli Comic Sansin vuonna 1994 Microsoftille, ja kirjaintyyppi pohjautuu John Costanzan ** -tekstaukseen ja Dave Gibbonsin *[[Vartijat]]* -tekstaukseen. Comic Sans suunniteltiin alun pitäen Microsoft Bob -käyttöliittymää varten, koska Connaren mielestä Times New Roman näytti liian vakavalta Bob-käyttöliittymään. Comic Sans ei kuitenkaan valmistunut Bobia varten ajoissa. Se julkaistiin Microsoft 3D Movie Maker -ohjelman myötä, ja laajemmin Windows 95:n Plus!-lisäpaketin ja Windows 95 OEM-versioiden yhteydessä. Comic Sans on ollut osa Windowsin vakiokirjaintyyppejä siitä lähtien.

Koska Comic Sans on yksi Windowsin peruskirjaintyyppejä, se on osoittautunut erittäin suosituksi. Sitä on kuitenkin kritisoitu rumaksi ja ylikäytetyksi; typografian ystävät ovat jopa organisoituneet Comic Sansin kieltämiseen keskittyneeseen kansanliikkeeseen.

## Lähteet

## Aiheesta muualla
Merikasarmin kirjasto

**Merikasarmin kirjasto** on (ent. **ulkoministeriön kirjasto**) on valtioneuvoston sisäinen virastokirjasto. Kirjasto sijaitsee Merikasarmissa Helsingin Katajanokalla.

Kirjastossa on 30&nbsp;000 nimikettä. Kirjasto ylläpitää myös arkistoa, jossa on aineistoa noin 12 hyllykilometriä. Aineiston yleinen vanhenemisaika on ollut vuodesta 2001 alkaen 25 vuotta. Kirjastosta lainattiin aineistoa aiemmin vapaasti myös yleisölle.

## Lähteet
Shape of My Heart

"**Shape Of My Heart**" on yhdysvaltalaisen poikabändin Backstreet Boys ensimmäinen single albumilta *[[Black & Blue]]*. Kappale julkaistiin lokakuussa 2000 ja se debytoi sijalla yhdeksän *[[Billboard Hot 100]]* -listalla ja nousi ensimmäiselle sijalle *Billboard Top 40 Mainstream* -listalla. MTV:n *Total Request Live*lla musiikkivideo rikkoi Backstreet Boysin aikaisemman ennätyksen kappaleen ollessa ykkössijalla 61 päivää. Aikaisemmin ennätys oli kappaleen "Larger Than life" nimissä.

Vuoden 2000 *Around The Worls In 100 Hours* *Black & Blue* -albumin promokiertueella Backstreet Boys lauloi kappaleen 'a cappella' jokaisessa maassa, jossa he esiintyivät. 

Vuonna 2008 yksi kappaleen kirjoittajista, Lisa Miskovsky, julkaisi oman versionsa kappaleesta.

## Kappalelista
**Vakio**
#"Shape Of My Heart"
#"All I Have To Give" (A Capella) 
#"The One"

**Remix-vinyyli**
#"Shape Of My Heart" (Soul Solution Club Mix)
#"Shape Of My Heart" (Soul Solution Mixshow Edit)
#"Shape Of My Heart" (Soul Solution Radio Mix)

## Listasijat

## Musiikkivideo
Kappaleen "Shape Of My Heart" musiikkivideon ohjasi Matthew Rolston 1. - 3. lokakuuta 2000. Koko video kuvattiin sinisävyisellä monokromaattisella säteilyllä, jonka avulla saatiin luotua *Black & Blue(Musta ja sininen)* -ilme.

Videolla Backstreet Boys harjoittelee vuorosanojaan tyhjän teatterin lavalla. Toisessa kohtauksessa näytetään miehen ja naisen harjoittelevan lavalla toisen miehen ja naisen katsellessa katsomosta. Kyseiset hahmot esiintyvät videolla myös bändin harjoitellessa.

## Lähteet
Meikkikeiju

**Meikkikeiju** on Haruka Fukushiman luoma yksiosainen manga.  Meikkikeijun päähenkilö on poikatyttö Tenko, joka haluaa tehdä vaikutuksen lapsuudenystäväänsä Aniin. An ei kuitenkaan pidä Tenkoa yhtään tyttömäisenä. Kuvioihin ilmestyy meikkikeiju Ai, joka lupaa muuttaa Tenkon söötimmäksi.

## Katso myös
*Pika-aikuinen (toinen saman tekijän manga)

## Lähteet

## Aiheesta muualla
*Egmont  Kustantajan blogi
Haruka Fukushima

**Haruka Fukushima** () on japanilainen mangaka.  Hänen töistään on ilmestynyt suomeksi neljä sarjaa: Pika-aikuinen, Meikkikeiju, Cherry Juice ja Orange Planet.

Haruka Fukushima on syntynyt Okayamassa.

## Lähteet

## Aiheesta muualla
*
Nö Sleep at All

**Nö Sleep at All** on brittiläisen heavy metal -yhtyeen Motörheadin toinen virallinen live-albumi. Se seurasi vuoden 1981 *[[No Sleep 'til Hammersmith]]iä*. Albumi äänitettiin Giants of Rock -festivaalilla Hämeenlinnassa Suomessa.

Kitaristi Würzel kertoi myöhemmin albumista: ”Monet fanit sanoivat, että haluavat kuulla tätä kokoonpanoa live-albumilla. KAIKKI näemmä haluavat tehdä sen Hammersmithissä, eikö? Tai Fillmore Eastissa, tai Budokanissa ja sellaisissa paikoissa. Joten me päätimme tehdä sen Suomessa.”

## Kappaleet
### Alkuperäinen vinyyli- ja kasettiversio sekä CD-uudelleenjulkaisu
# 
# 
# 
# 
# 
# 
# 
# 
# 
# 

### Alkuperäinen CD-julkaisu
# 
# 
# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – basso, laulu
* Phil Campbell – soolo- ja rytmikitara, taustalaulu
* Würzel – soolo- ja rytmikitara, taustalaulu
* Phil Taylor – rummut

## Arviot
* Allmusic: 

## Aiheesta muualla
* Nö Sleep at All discogs.com -sivustolla
* 

## Lähteet